ประกาศ ก.ศป.============เรื่อง มาตรฐานหลักสูตรกฎหมายปกครองหรือหลักสูตรกฎหมายมหาชนที่ ก.ศป. รับรองตามประกาศ ก.ศป. เรื่อง การกําหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองชั้นต้น ลงวันที่ ๒๘ กันยายน ๒๕๔๔โดยที่ประกาศ ก.ศป. เรื่อง การกําหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองชั้นต้น ลงวันที่ ๒๘ กันยายน ๒๕๔๔ ได้กําหนดให้ผู้ทรงคุณวุฒิในสาขานินิศาสตร์รัฐศาสตร์ รัฐประศาสนศาสตร์ เศรษฐศาสตร์ สังคมศาสตร์ หรือในการบริหารราชการแผ่นดินที่จะได้รับการแต่งตั้งเป็นตุลาการในศาลปกครองชั้นต้นต้องผ่านการอบรมหลักสูตรกฎหมายปกครองหรือหลักสูตรกฎหมายมหาชนที่ ก.ศป. รับรองด้วย จึงสมควรกําหนดมาตรฐานหลักสูตรกฎหมายปกครอง หรือหลักสูตรกฎหมายมหาชนดังกล่าวไว้ เพื่อเป็นหลักในการพิจารณารับรองหลักสูตรดังกล่าวอาศัยอํานาจตามความในมาตรา ๑๘ วรรคหนึ่ง (๓) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ก.ศป. ออกประกาศไว้ ดังต่อไปนี้ข้อ ๑ หลักสูตรกฎหมายปกครองหรือหลักสูตรกฎหมายมหาชนที่ ก.ศป. รับรองตามประกาศ ก.ศป. เรื่อง การกําหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองชั้นต้น ลงวันที่ ๒๘ กันยายน ๒๕๔๔ จะต้องมีการศึกษาอบรมวิชาต่าง ๆ ไม่ต่ํากว่ามาตรฐานที่กําหนดไว้ในประกาศนี้ข้อ ๒ หลักสูตรกฎหมายปกครองหรือหลักสูตรกฎหมายมหาชนต้องมีวัตถุประสงค์เพื่อเสริมสร้างความรู้ความเข้าใจและประสบการณ์ในกฎหมายปกครองและกฎหมายมหาชน ทั้งทางทฤษฎีและทางปฏิบัติ โดยอย่างน้อยต้องจัดให้มีการศึกษากฎหมายมหาชนและกฎหมายปกครองในหัวข้อวิชาและจํานวนชั่วโมงบรรยาย ดังต่อไปนี้(๑) หลักการพื้นฐานของกฎหมายมหาชน ต้องมีเนื้อหาวิชาและจํานวนชั่วโมงบรรยาย ดังนี้(ก) การแบ่งแยกกฎหมายเอกชนและกฎหมายมหาชน จํานวนไม่น้อยกว่า ๓ ชั่วโมง(ข) รัฐ จํานวนไม่น้อยกว่า ๓ ชั่วโมง(ค) รัฐธรรมนูญ จํานวนไม่น้อยกว่า ๖ ชั่วโมง(ง) ลักกฎหมายว่าด้วยบุคคลและนิติบุคคลในกฎหมายมหาชน จํานวนไม่น้อยกว่า ๖ ชั่วโมง(จ) หลักกฎหมายว่าด้วยนิติกรรมและสัญญาของฝ่ายปกครอง จํานวนไม่น้อยกว่า ๖ ชั่วโมง(ฉ) หลักกฎหมายว่าด้วยละเมิด จัดการงานนอกสั่ง ลาภมิควรได้ และความรับผิดของฝ่ายปกครอง จํานวนไม่น้อยกว่า ๓ ชั่วโมง(ช) กฎหมายวิธีพิจารณาความ จํานวนไม่น้อยกว่า ๑๕ ชั่วโมง(๒) กฎหมายปกครองภาคทั่วไป ต้องมีเนื้อหาวิชาและจํานวนชั่วโมงบรรยาย ดังนี้(ก) โครงสร้างของฝ่ายปกครอง จํานวนไม่น้อยกว่า ๑๒ ชั่วโมง(ข) หลักความชอบด้วยกฎหมายของการกระทําทางปกครอง จํานวนไม่น้อยกว่า ๖ ชั่วโมง(ค) การกระทําของฝ่ายปกครอง จํานวนไม่น้อยกว่า ๓๐ ชั่วโมง(ง) ความรับผิดของฝ่ายปกครอง จํานวนไม่น้อยกว่า ๑๒ ชั่วโมง(จ) การควบคุมและตรวจสอบการกระทําของฝ่ายปกครอง จํานวนไม่น้อยกว่า ๑๒ ชั่วโมง(ฉ) บุคลากรภาครัฐ จํานวนไม่น้อยกว่า ๙ ชั่วโมง(ช) บริการสาธารณะ จํานวนไม่น้อยกว่า ๙ ชั่วโมง(ซ) ทรัพย์สินของแผ่นดิน จํานวนไม่น้อยกว่า ๙ ชั่วโมง(๓) กฎหมายว่าด้วยระเบียบบริหารราชการ จํานวนไม่น้อยกว่า ๑๕ ชั่วโมง(๔) กฎหมายว่าด้วยการจัดตั้งศาลปกครองและวิธีพิจารณาคดีปกครอง ต้องมีเนื้อหาวิชาและจํานวนชั่วโมงบรรยาย ดังนี้(ก) ความคิดทั่วไปว่าด้วยคดีปกครองและระบบศาลปกครอง จํานวนไม่น้อยกว่า ๖ ชั่วโมง(ข) วิธีพิจารณาคดีปกครอง จํานวนไม่น้อยกว่า ๕๗ ชั่วโมง โดยมีขอบเขตการบรรยาย ดังนี้๑. หลักทั่วไปว่าด้วยวิธีพิจารณาคดีปกครอง๒. เขตอํานาจศาลปกครอง๓. เงื่อนไขในการฟ้องคดีปกครอง๔. กระบวนพิจารณาในชั้นตรวจคําฟ้อง๕. วิธีการชั่วคราวก่อนการพิพากษา๖. กระบวนพิจารณาในชั้นแสวงหาข้อเท็จจริง๗. กระบวนพิจารณาในชั้นการนั่งพิจารณาคดีและการทําคําพิพากษา๘. กระบวนพิจารณาในชั้นการขอให้พิจารณาใหม่ การอุทธรณ์ และการบังคับคดี๙. วิธีพิจารณาในศาลปกครองสูงสุด(ค) การวินิจฉัยชี้ขาดอํานาจหน้าที่ระหว่างศาล จํานวนไม่น้อยกว่า๓ ชั่วโมง(๕) กฎหมายปกครองเฉพาะด้าน จํานวนไม่น้อยกว่า ๒๗ ชั่วโมง โดยจะต้องมีการศึกษาเกี่ยวกับกฎหมายดังต่อไปนี้ ไม่น้อยกว่า ๓ หัวข้อ(ก) กฎหมายเกี่ยวกับสัญญาทางปกครองและการพัสดุ(ข) กฎหมายเกี่ยวกับการปกครองท้องถิ่น(ค) กฎหมายเกี่ยวกับบุคลากรภาครัฐ(ง) กฎหมายเกี่ยวกับการควบคุมอาคาร และผังเมือง(จ) กฎหมายเกี่ยวกับสิ่งแวดล้อม(ฉ) กฎหมายเกี่ยวกับการจัดสรรคลื่นความถี่ กิจการวิทยุกระจายเสียง วิทยุ โทรทัศน์และกิจการโทรคมนาคม(ช) กฎหมายเกี่ยวกับที่ดิน และการเวนคืนอสังหาริมทรัพย์ข้อ ๓ ผู้บรรยายต้องเป็นอาจารย์ในสถาบันการศึกษาที่บรรยายวิชากฎหมายปกครองหรือกฎหมายมหาชน หรือผู้ทรงคุณวุฒิที่มีความรู้ความเชี่ยวชาญมีประสบการณ์ในหัวข้อที่บรรยาย หรือมีผลงานทางวิชาการทางด้านกฎหมายปกครองหรือกฎหมายมหาชนที่เป็นที่ยอมรับข้อ ๔ ในการศึกษาอบรมต้องกําหนดหลักเกณฑ์การสอบวัดผล เกณฑ์การสําเร็จการศึกษาอบรมตามหลักสูตร โดยจะต้องศึกษาอบรมตามจํานวนเวลาที่กําหนด แต่ต้องไม่น้อยกว่าร้อยละแปดสิบของระยะเวลาการศึกษาอบรมตามหลักสูตรและต้องได้ระดับคะแนนไม่ต่ํากว่าร้อยละห้าสิบ หรือในกรณีใช้ระบบการวัดผลแตกต่างจากนี้ ต้องกําหนดให้มีค่าเทียบเคียงกันได้ข้อ ๕ ผู้จัดการศึกษาอบรมหลักสูตรกฎหมายปกครองหรือหลักสูตรกฎหมายมหาชนที่ประสงค์จะขอให้ ก.ศป. รับรองหลักสูตรดังกล่าว ให้ยื่นคําขอพร้อมกับรายละเอียดของหลักสูตรต่อ ก.ศป.ข้อ ๖ ผู้สําเร็จการศึกษาอบรมหลักสูตรกฎหมายปกครองหรือกฎหมายมหาชนหลักสูตรใดอาจขอให้ ก.ศป. พิจารณารับรองว่า เป็นผู้ผ่านการศึกษาอบรมหลักสูตรกฎหมายปกครองหรือกฎหมายมหาชนที่ ก.ศป. รับรองตามประกาศ ก.ศป. เรื่อง การกําหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองชั้นต้น ลงวันที่ ๒๘ กันยายน ๒๕๔๔เป็นการเฉพาะรายได้ หาก ก.ศป.พิจารณาว่าผู้นั้นได้ผ่านการศึกษาอบรมวิชาต่าง ๆ มาเทียบเท่าได้ไม่ต่ํากว่ามาตรฐานตามประกาศนี้ข้อ ๗ ให้ ก.ศป. มีอํานาจกําหนดยกเว้นสําหรับผู้สําเร็จการศึกษาอบรมหลักสูตรกฎหมายปกครองหรือหลักสูตรกฎหมายมหาชนที่มีการจัดการศึกษาอบรมจนจบหลักสูตรไปแล้วก่อนประกาศนี้ใช้บังคับ หรือเริ่มทําการศึกษาอบรมไม่เกินหกสิบวันหลังประกาศนี้ใช้บังคับ และมีมาตรฐานการศึกษาอบรมที่ ก.ศป. เห็นควรรับรอง ไม่ต้องปฏิบัติตาม (๒) ของข้อ ๑ และ (๒) ของข้อ ๒ ของประกาศก.ศป. เรื่อง การกําหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองชั้นต้น ลงวันที่ ๒๘ กันยายน ๒๕๔๔ เป็นการเฉพาะรายได้ ทั้งนี้ การยกเว้นให้มีผลบังคับไม่เกินห้าปีนับแต่วันที่ประกาศนี้ใช้บังคับข้อ ๘[1](